"વિધાનસભામાં મંત્રીએ કેમ જવાબ આપવો એ નિયમો નક્કી છે. પ્રશ્નોત્તરીમાં પુછાયેલા સવાલનો ટૂંકો અને સ્પષ્ટ જવાબ આપવો નક્કી છે. પરંતુ આ સરકાર, આ મંત્રીઓ ક્યારેય એ નિયમોને અનુસરતા નથી. કોંગ્રેસના ધારાસભ્યો સરકારનો ભ્રષ્ટાચાર ખુલ્લો ન પાડે. બહેનોનો અવાજ રજુ ના કરે. ફિક્સ પગારકારોનું શોષણ થઇ રહ્યું છે. દિવ્યાંગ શિક્ષકોના પ્રશ્નો, ખેડૂતોને વીજળી મળતી નથી. પાણી નથી, રોગચાળો વધ્યો છે, આદિવાસી મહિલા પર બળાત્કારના કિસ્સાઓ સામે ના આવે એ માટે સરકાર જ જાતે વિધાનસભા ખોરવે છે. જ્યારે મહિલા પરના દુષ્કર્મના કેસના વિરોધમાં રેલી નીકળે તો ક્યાંક બોમ્બ મુકાઇ જાય છે અને ન્યૂઝ આઇટમ બનાવી દેવાય છે. આ સરકાર પોતાની વિરૂદ્ધના સમાચાર દબાવી દેવામાં એક્સપર્ટ છે."